| Medaljeoversikt |
| --- |
| Konkurrerte for Storbritannias flagg Storbritannia |
| Friidrett: |
| Friidrett Verdenslekene for kvinner |
| Gull | Paris 1922 |  Lengdehopp |
| Gull | Paris 1922 |  300 m |
| Gull | Paris 1922 |  4x110 yard |
| Sølv | Paris 1922 |  60 m |
| Bronse | Paris 1922 |  100 yard |
| Friidrett Kvinneolympiaden |
| Sølv | Monte Carlo 1923 |  800 m |
| Gull | Monte Carlo 1922 |  250 m |
| Gull | Monte Carlo 1922 |  4x175 m |
| Gull | Monte Carlo 1922 |  Lengdehopp |
| Sølv | Monte Carlo 1922 |  60 m |
| Sølv | Monte Carlo 1922 |  4x75 m |
| Gull | Monte Carlo 1921 |  Lengdehopp |
| Gull | Monte Carlo 1921 |  60 m |
| Gull | Monte Carlo 1921 |  250 m |
| Gull | Monte Carlo 1921 |  4x175 m |
| Gull | Monte Carlo 1921 |  4x75 m |
| Sølv | Monte Carlo 1921 |  800 m |

**Mary Lines** (født 3. desember 1893 i London, død desember 1978 i Worthing) var en friidrettsutøver fra Storbritannia. 

Hun konkurrerte på 1920-tallet, og fikk til sammen 17 medaljer i Kvinneolympiaden 1921, Kvinneolympiaden 1922, Verdenslekene for kvinner 1922 og Verdenslekene for kvinner 1924. Hun satte til sammen 33 verdensrekorder i friidrett, blant annet den første som ble godkjent av IOC, da hun løp 100 meter på 12,8 sekunder i 1922.

Bakgrunn
--------

Kvinner konkurrerte ikke internasjonalt i friidrett før 1920. Alice Milliat fikk etablert Kvinneolympiaden fra 1921 og Verdenslekene for kvinner fra 1922, og hun etablerte også International Women's Sports Federation i 1921. 
h

Idrettskarriere
---------------

Lines deltok i Kvinneolympiaden 1921 i Monte Carlo, som var det første internasjonale konkurransen for kvinner, som inkluderte friidrett. Kvinneolympiaden 1921 kaltes også *Monte Carlo Games* het offisielt *1er Meeting International d'Education Physique Féminine de Sports Athlétiques*. Lines var der lagkaptein for det britiske laget. Individuelt vant hun der 60 meter, 250 meter og lengdehopp, og hun fikk sølv på 800 meter, bak Lucie Bréard fra Frankrike. I tillegg deltok hun på Storbritannias stafettlag som vant 4 x 75 meter stafett og 4 x 175 meter stafett.

Året etter deltok hun i Kvinneolympiaden 1922 i Monte Carlo. Der vant hun 250 meter og lengdehopp, og hun fikk sølv på 60 meter bak sin lagvenninne Nora Callebout. Hun fikk også gull på 4 x 175 meter stafett og sølv på 4 x 75 meter stafett.

Hun deltok igjen i Verdenslekene for kvinner 1922, som var den første utgaven av Verdenslekene for kvinner som ble arrangert. Dette var det første internasjonale, rene friidrettsmesterskapet for kvinner. Der vant hun 300 meter og lengdehopp, og hun fikk sølv på 60 meter og bronse på 100 yards.

Hun deltok i WAAA Championships 1923 (Women's Amateur Athletic Association), som var det første offisielle nasjonale mesterskapet i friidrett i Storbritannia. Der vant hun fire øvelser; 100 yard, 440 yard, 120 yard hekk og lengdehopp. Hun satte der verdensrekord på 440 yards med tiden 1:02,4 og på 120 yard hekk med tiden 18,8 sekunder. Samme år deltok hun i Kvinneolympiaden 1923, der hun ble nummer to på 800 meter, bak Marcelle Neveu fra Frankrike.

Hun la opp som aktiv utøver i 1924, og giftet seg med Victor Stanley Smith. Han døde i 1947, og i 1971 flyttet hun fra London til Worthing, der hun bodde sammen med sine to ugifte søstre. Hun døde etter en trafikkulykke i 1978, da hun skulle skynde seg å poste juleposten sin, men løp foran en van, som kjørte på henne. Hun døde på Worthing Hospital.

Referanser
----------

1. 1 2  Jean Williams - *A Contemporary History of Women's Sport, Part One: Sporting Women, 1850-1960*, Google Books, besøkt 13. mai 2022.
2. ↑  GBR Athletics - *FSFI Women's World Games*, besøkt 13. mai 2022.
3. ↑  Runner 500 - *The Inaugural Women’s Amateur Athletic Association Championships in Downham*, besøkt 16. mai 2022.
4. ↑  The Dulwich Society - *JAGS Athlete enters Oxford Dictionary of National Biography*, besøkt 16. mai 2022.
5. ↑  Oxford University Press - *Women athletes between the world wars*, besøkt 16. mai 2022.

Eksterne lenker
---------------

* (en) Mary Lines – World Athletics Rediger på Wikidata

* (en) Mary Lines – Track and Field Statistics Rediger på Wikidata

|  |  |
| --- | --- |
| Oppslagsverk/autoritetsdata | BNF **·** BNF (data)
 |